Fostul ministru de Externe polonez Radoslaw Sikorski a declarat, intr-un interviu pentru publicatia americana Politico , luni, ca Rusia ar fi oferit in luna februarie 2008 Poloniei o impartire a Ucrainei, respectiv teritorii care au fost poloneze inainte de Al Doilea Razboi Mondial, scrie EUObserver Potrivit lui Sikorski, ministru in perioada noiembrie 2007 - septembrie 2014, oferta a fost facuta de Vladimir Putin premierului de atunci al Poloniei, Donald Tusk, in cadrul unei intalniri care a avut loc la Moscova Relatarea povestii a generat o avalansa de intrebari la Varsovia, printre care si daca Tusk l-a anuntat pe presedintele polonez de atunci, Lech Kaczynski, care a murit in luna aprilie 2010, intr-un accident aviatic petrecut in Rusia , sau pe aliatii NATO si europeni ai Poloniei.Ulterior, marti, fostul presedinte georgian din perioada 2008-2014, Mihail Saakasvili, a confirmat la televiziunea poloneza TVN24 ca Putin intr-adevar i-a facut acea oferta lui Tusk si ca le-a spus lucruri similare si liderilor din Romania si Ungaria."Tusk mi-a repetat-o. A crezut ca Putin glumeste. Dar el (Putin - n.red.) le-a spus acelasi lucru Romaniei si Ungariei", a subliniat Saakasvili."El (Putin - n.red.) mi-a spus si ca trebuie facut ceva in legatura cu Moldova si ca NATO nu poate apara statele baltice", a adaugat fostul lider georgian.Potrivit Thenews.pl , Saakasvili a spus ca "presedintele rus Vladimir Putin a oferit sa imparta Ucraina , in urma cu mai multi ani, liderilor din Polonia si din alte tari"."Vladimir Putin a afirmat ca Ucraina nu este o tara, ci un teritoriu. La urmatoarea intalnire, mi-a spus ca Crimeea este pamant rusesc. Apoi mi-a spus ca este foarte nemultumit de Moldova si ca trebuie facut ceva", a precizat fostul presedinte al Georgiei.In ce il priveste pe Donald Tusk, acesta nu a comentat afirmatiile fostului sau ministru de Externe, fostul premier polonez urmand sa preia conducerea Consiliului European in luna decembrie.De altfel, prima reactie a lui Sikorski a fost sa anunte pe Twitter ca interviul "nu a fost autorizat" si ca Politico "a interpretat" cuvintele sale.Apoi, marti dimineata, fostul ministru polonez de Externe a declarat in presa locala ca s-ar fi putut insela, deoarece "nu a luat parte la conversatia dintre Tusk si Putin", fara a face alte precizari.Pentru cotidianul Gazeta Wyborcza, Sikorski a declarat ca nici el si nici Tusk nu au facut public acest subiect pentru ca nu l-au luat in serios pe Putin: "La acel moment, putea fi luata drept o aluzie istorica sau o gluma sinistra".In cele din urma, fostul ministru de Externe al lui Donald Tusk a revenit si a explicat ca, de fapt, intalnirea dintre cei doi lideri nu ar fi avut loc: "Memoria ma insala, pentru ca, dupa verificari, s-a dovedit ca nu a fost nicio intalnire bilaterala (a lui Putin - n.red.) cu Tusk in Moscova".Presedintele polonez Bronislaw Komorwski a reactionat si a anuntat ca subiectul urmeaza sa fie discutat la o intalnire a Consiliului National de Securitate, miercuri. De asemenea, premierul Poloniei, Ewa Kopacz, a declarat: "Nu voi tolera un asemenea tip de comportament".In ce priveste pozitia Rusiei, Kremlinul a anuntat ca dezvaluirea lui Sikorski reprezinta "o completa absurditate".Fostul ministru de Externe polonez a mai declarat, in Gazeta Wyborcza, ca actualul comportament al Rusiei reprezinta marea problema."Duminica, fostul meu coleg, pana recent, Serghei Lavrov (ministrul de Externe rus - n.red.) a spus ca daca Moldova vrea sa se alature NATO sau Romaniei, atunci Transnistria ar trebui sa-si aleaga singura viitorul. Stim cu totii ce inseamna acest lucru", a mai spus Radoslaw Sikorski.